Estimat Sr Rector,

Vicaris i clergat parroquial

Sacerdots concelebrants

Estimats germans tots en Nostre Senyor Jesucrist:

Vivament agraeixo el Senyor Rector Mossèn Ramon Corts i Blay la seva amable invitació manifestant així el sentiment de filial efecte i comunió amb el Sant Pare, en ocasió dels 150 anys de la consagració d’aquesta Basilica-menor i església parroquial de la Puríssima Concepció i Assumpció de Nostra Senyora. El Sant Pare, en aquesta ocasió us imparteix a tots la Benedicció Apostòlica fent-la arribar sensiblement als membres de la parròquia que es troben en alguna dificultat: els malats, els ancians, i tots aquells que experimenten qualsevulla contrarietat en la seva vida.

Com a representant del Papa Francesc a Espanya, en el seu nom, us expresso també la seva felicitació per aquest significatiu aniversari animant-vos a ser comunitat viva i coherent, que portats per l’amor de la Mare de Déu, la Immaculada i Assumpta al cel, està cridada a ser enmig d’aquesta atractiva i populosa ciutat de Barcelona testimoni del missatge salvífic, d’amor i d’esperança que entranya aquesta solemnitat que amb tant de goig, avui celebrem. Us invito a reflexionar sobre aquest misteri.

La fe cristiana afirma que “la Benaurada verge Maria fou preservada immune de tota màcula de pecat original en el primer instant de la seva concepció per singular gràcia i privilegi de Déu omnipotent, en atenció als mèrits de Jesucrist Salvador del gènere humà”. (Butlla de la proclamació del dogma de la Immaculada). (DS2803) (CEC, 491).

En aquesta festa tan joiosa, voldria convidar-vos a reflexionar amb mi sobre tres punts. Recollits de les lectures que acabem d’escoltar:

El primer punt és sobre el significat de les paraules “faré que sigueu enemics tu i la dona”.

Déu crea l’home per fer-lo partícip del seu amor i felicitat. Sense cap obligació per la seva part, cercà el seu tracte i amistat. Però aquesta amistat, ho hem escoltat en la primera lectura, es trencà. “Per enveja del dimoni entrà el pecat al món”, i l’home, girant l’esquena a Déu per una falsa promesa de felicitat, experimenta les conseqüències del pecat original. És una ferida d’incalculables conseqüències que per generació s’esten a tots els homes. En el cas d’Adam veiem les conseqüències d’aquest pecat: experimenta la nuesa i l’abandonament, el seu concepte de Déu s’obscureix i corre a amagar-se lluny del seu esguard. Déu deixa experimentar a l’home les conseqüències de la nostra debilitat en les llàgrimes, el dolor o la mort. Ell ens ha donat una llibertat que no ens roba, sinó que la demana com ofrena de nosaltres mateixos. Si la usem malament, Ell ens deixa experimentar que no som Déu.

En això l’home fou i està enganyat: el temptador, “pare de la mentida” (JO 8,44), suggerí enganyosament a Eva que el Déu amic, ho era sols en aparença; els feu pensar que, en realitat, Déu és un rival gelós del seu poder. La temptació comença sembrant en el cor d’Eva el dubte i la sospita sobre la bondat infinita de Déu. En essència “el pare de la mentida” feu pensar a Eva que les bondats de Déu no eren l’Amor; li feu pensar que Déu no estima ni és capaç d’estimar, solament imposa la seva voluntat arbitrariament i enganya. D’aquí ve la catàstrofe, però Déu deixa fer i permet això per fer prevaler el seu amor i misericòrdia. Una misericòrdia que brilla amb mes força en l’obscuritat i les tenebres. Amb la sobreabundancia del seu amor i de la seva gràcia desfarà el nus d’Eva, sortirà a redreçar la desobediència. Així ens ho revela el primer Evangeli en la primera lectura, l’anunci del Pla de Déu per salvar l’home. El llinatge de la dona, la nova Eva, que és Maria i la seva descendència que és Crist, esclafarà el cap del Maligne i portarà la salvació i la redempció als éssers humans, esclavitzats pel pecat.

Si en les paraules que Déu dirigeix a Adam i a Eva es manifesta la causa del deteriorament en la relació de l’home amb Ell, entre si mateix i amb els seus semblants i amb tota la terra, en les paraules que adreça a la serp Déu rebela la Veritat del seu amor i misericordia en la Promesa de la nova Eva, de la dona nova i la seva descendència. Després del pecat, Déu no ens abandona i mostra la victòria de la Dona: “Ella t’atacarà al cap”. Entre Maria i la serp, diu Déu mateix, “faré que sigueu enemics tu i la dona” no hi ha lloc absolutament per a la complicitat entre l’ Amor de Déu i el Mal. Maria i la serp mai poden barrejar-se. S’anuncia aquí que Maria mai estigué sota el poder i l’influx de Satanàs. Ella és plena de Déu i conservada per a Ell.

El segon punt que voldria reflexionar amb vosaltres tracta de la salutació de l’Arcàngel Gabriel a Maria en l’Evangeli: Maria, “la -plena-de-gràcia”. A la llum de l’Evangeli, acabat de proclamar es descobreix qui es la Dona a la qual es refereix la Promesa messiànica en el Llibre del Gènesi. La dona es Maria, “la -plena- de- gràcia”. Tot el seu ésser estigué sempre elevat envers Déu, totes les seves accions obeiren sempre als impulsos de la gràcia, de la qual n’estava plena. Però la gràcia divina no anul·la la llibertat. Un cop escoltat el missatge angèlic, Maria pregunta a l’Arcàngel, delibera en fe i, acceptant el Pla diví per a ella, respon: “sóc l’esclava del Senyor: que es compleixin en mi les teves paraules”.

Amb aquesta resposta lliure restà associada a Crist i a la seva obra de Redempció. Aquesta nova Eva que envià la sort de l’antiga i ens obrí la porta de la vida eterna amb Déu. Realment Déu ha fet obres grans en Ella, tal com Ella mateixa ho proclama. Per obra de l’Esperit Sant, el Fill de Déu pren de Maria una naturalesa humana feta en tot semblant a la nostra excepte en el pecat.

El tercer i últim punt de la nostra reflexió és la crida a la santedat. En la segona lectura, l’ apòstol Sant Pau ens ensenya que “hem estat elegits en Crist per ser sants i irreprensibles per a l’amor”. Elegida en l’Estimat, Maria fou preservada de tot pecat. Ella es la criatura perfecta “totalment santa” i immune de tota màcula de pecat, com plasmada i feta una nova criatura per l’Esperit Sant. Perquè, juntament amb la seva santedat, apareix la seva missió, la seva missió singular com a Mare del Redemptor. L’Encarnació és l’expressió més clara de l’amor de Déu per l’home. El Verb de Déu ha vingut a la terra per agafar l’home de la seva mà i presentar-lo novament al Pare segons la gràcia del començament. En aquest extraordinari Pla de salvació apareix Maria com la primícia de la nova humanitat.

Déu ens ha creat per un fi. La santedat, l’amor, per esdevenir els seus fills. La iniciativa es seva. Ell elegeix I crida. Aquesta crida es per amor, i a l’amor ens destina. Aquesta es la voluntat de Déu, cridar-nos a ell, sense llevarnos la llibertat de rebutjar la seva crida. En efecte, tristement encara no s’ha superat tota violència i roman una misteriosa lluita entre el bé i el mal, enmig de la qual la nostra fragilitat, inconstància i inconsistència es rebel·la freqüentment. Ens ve sovint aquest pensament: “aquest Déu no ens deixa llibertat, ens limita l’espai de la nostra vida amb tots els seus manaments. Per tant, Déu ha de desaparèixer; volem ser autònoms, lliures. Sense aquest Déu nosaltres serem deus, i farem el que ens plagui” (Benet XVI (SETZE), 15/08/2005). En una paraula, en nosaltres està sempre la temptació, en la qual Adam i Eva caigueren.

¿On, doncs, trobarà força aquest nostre pobre cor? “No hi ha res més fals i malalt que el cor. Qui el coneix?” (JR 17-19). El cor és el lloc on freqüentment es desencadena la lluita amb sentiments que, com rius, inunden i influeixen en la nostra societat.

Germans i germanes: trobar Maria és trobar la força del cor per lluitar contra el Mal. Maria Immaculada sempre és llum en el nostre món, que es debat entre alegries i tristeses, entre èxits i fracassos, entre recaigudes en el pecat i la victòria sobre el pecat, entre solidaritat i egoisme, entre l’odi i l’amor. En contemplar Maria Immaculada, apreciem la bellesa sense parangó de la criatura sense pecat, experimentem la invitació de Déu perquè, encara que ferits pel pecat original, visquem en gràcia, lluitem contra el pecat, fins i tot contra nosaltres mateixos, contra l’odi, l’ egoisme i la indiferència que ens allunyen de Déu. Per viure en gràcia és necessari pregar i vigilar. La vigilància és necessària perquè “el vostre adversari, el diable, com un lleó que rugeix, ronda cercant qui engolir; i hem de resistir-lo, ferms en la fe” (1PE 5,8). Però posats a les mans de Maria, superem les temptacions del mal i caminem amb un constant progrés vers la vida eterna, servint els germans i esforçant-nos per col·laborar en els plans de Déu en les coses de cada dia.

A Ella, Santa i Immaculada, encomano els bons desitjos de tots els que la benereu amb amor filial i li confio les necessitats dels fidels d’aquesta parròquia que pateixen amb el seu cos o se senten atribulats en el seu esperit. Demano per a tots, a la nostra Mare Immaculada, els socors de la seva caritat i l’amor del seu diví Fill Jesucrist, a fi que, plegats, ens porti a tots des de “aquesta vall de llàgrimes” al goig del trobament amb el Senyor.